ลองเอามือลูบหลังส่วนล่าง ปรากฎว่าแนวกลางสันหลังของหลังส่วนล่างบริเวณเหนือก้นกบมีอาการบวมนูนขึ้นมา แต่ไม่มีอาการปวดหรือเจ็บเลยค่ะ กังวลมาก สาเหตุมาจากอะไรคะ ลองหาในกูเกิ้ลแล้วมีอาการเกี่ยวกับมะเร็งกระดูก เชื่อได้มากน้อยขนาดไหนคะ
สวัสดีค่ะ การคลำก้อนได้ที่ผิวหนังดังกล่าวมา อาจมีสาเหตุจาก-ก้อนไขมันที่ชั้นใต้ผิวหนัง จะเป็นก้อนนิ่มๆขอบเรียบ เคลื่อนที่ไปมาได้-ก้อนจากชั้นกล้ามเนื้อ หรือกล้ามเนื้อตึงตัว-ก้อนจากการอักเสบที่ชั้นผิวหนังเช่นรูขุมขนอักเสบ หรือฝี-ก้อนจากกระดูกที่ผิดรูป อาจเกิดขึ้นกรณีที่เคยกระดูกหักมาก่อนแล้วเชื่อมไม่ติดดี หรือมีเนื้องอกกระดูกมะเร็งกระดูกดังกล่าวมานั้น มีโอกาสเกิดขึ้นได้แต่น้อยมากๆ โรคอื่นๆดังกล่าวมา เช่นก้อนจากชั้นไขมัน ชั้นกล้ามเนื้อหรือผิวหนัง มีโอกาสพบได้บ่อยกว่ามากสังเกตลักษณะก้อนว่าเปลี่ยนแปลงไปอย่างไร หากก้อนโตเร็ว กดเจ็บ มีเลือดหรือหนองไหลจากก้อน ก้อนปวด บวม แดง ร้อน หรือลุกลามไปที่อื่น มีไข้ ร่วมด้วยควรรีบไปพบแพทย์ ตอนนี้ถ้าไม่สบายใจ ควรไปตรวจเพิ่มเติมได้เลยการดูแลตัวเองเบื้องต้น ไม่ไปแกะหรือคลำก้อนบ่อยๆเพื่อลดการติดเชื้อ ยังไม่ควรเอายาอะไรไปทาเองเพราะยังไม่ทราบการวินิจฉัย